અમદાવાદના પશ્ચિમ વિસ્તારના અતિ પોશ વિસ્તાર ગણાતા સત્યાગ્રહ છાવણીથી સેટેલાઇટ અને બોડકદેવ તરફ જતો બંને તરફનો રોડ બિસમાર અને ખાડાઓથી ભરપૂર ડિસ્કો રોડ બની ગયો હતો. તંત્રએ કામચલાઉ ધોરણે ઇંટોના ટુકડા ભરીને ખાડા મહદ્અંશે પૂર્યા અને હવે જ્યાં મોટા ખાડા હતા ત્યાં ડામરકામનાં થીંગડાં લગાવી દીધાં. બે કિલોમીટર જેટલા આ સળંગ જજીસ બંગલાથી ઈસરો સુધીના રોડ પર થીંગડાં વધુ અને જૂનો રોડ ઓછો દેખાય છે, જે જૂનો રોડ બચ્યો છે તેની હાલત પણ હજુ ડિસ્કો રોડ જેવી છે તો થીંગડાં મારવાનો અર્થ શો છે તે હજુ રાહદારીઓને સમજાતું નથી.